Document ID: 31987R1028

Title and Content:
***** ΚΑΝΟΝΙΣΜΟΣ (ΕΟΚ) αριθ. 1028/87 ΤΗΣ ΕΠΙΤΡΟΠΗΣ της 9ης Απριλίου 1987 για τον καθορισμό της ημερομηνίας θέσεως σε εφαρμογή, στην Κοινότητα, του συστήματος πιστοποιητικών καταγωγής της διεθνούς συμφωνίας του 1983 για τον καφέ, όταν αναστέλλονται οι ποσοστώσεις Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 678/87 του Συμβουλίου της 26ης Ιανουαρίου 1987 για την εφαρμογή του συστήματος πιστοποιητικών καταγωγής που προβλέπεται στο πλαίσιο της διεθνούς συμφωνίας του 1983 για τον καφέ, όταν αναστέλλονται οι ποσοστώσεις (1), και ιδίως το άρθρο 4, Εκτιμώντας: ότι η Εκτελεστική Επιτροπή του Διεθνούς Οργανισμού Καφέ, στη συνεδρίασή της στις 20 έως 24 Ιανουαρίου 1986, αποφάσισε την αναστολή των ποσοστώσεων από τις 19 Φεβρουαρίου 1986· ότι ενδείκνυται, επομένως, να τεθούν σε εφαρμογή οι προαναφερθείσες διατάξεις, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Για την εφαρμογή της διεθνούς συμφωνίας του 1983 για τον καφέ, εφαρμόζονται, από τις 16 Μαρτίου 1987, οι διατάξεις του κανονισμού (ΕΟΚ) αριθ. 678/87 του Συμβουλίου. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 9 Απριλίου 1987.

Classification Labels:
2120
151

Label Descriptions:
{"2120": "Διεθνείς συμφωνίες", "151": "ΔΙΕΘΝΕΙΣ ΣΧΕΣΕΙΣ"}

EuroVoc IDs (Original): 3461
2519
2418
11

EuroVoc IDs (Expanded): 3461
2519
2418
11

Dataset Source: meu

Split: train